Diari Oficial de la Generalitat Valenciana


Sumari del DOGV 4228, del 15-04-2002 (2002/3186)

Informació pública de les bases específiques, per a la provisió en propietat, mitjançant concurs oposició, de plaça de tècnic de prevenció de riscos laborals en l'especialitat d'ergonomia i psicosociologia, vacant en la plantilla de funcionaris de l'Ajuntament de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4228

Data del DOGV
:   15-04-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/3186


Data del document
:   05-02-2002

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * professió tècnica
    * concurs administratiu
    * administració local

Informació pública de les bases específiques, per a la provisió en propietat, mitjançant concurs oposició, de plaça de tècnic de prevenció de riscos laborals en l'especialitat d'ergonomia i psicosociologia, vacant en la plantilla de funcionaris de l'Ajuntament de Castelló de la Plana. [2002/X3186]
  
La Comissió de Govern, en sessió duta a terme el dia 1 de febrer de 2002, va adoptar entre altres l'acord d'aprovar les bases específiques que hauran de regir en el procediment de selecció per a proveir en propietat plaça de tècnic de Prevenció de Riscos Laborals, en l'especialitat ergonomia i psicosociologia, vacant en la plantilla de funcionaris d'aquest Ajuntament, del tenor literal següent:
  
Bases específiques, per a la provisió en propietat, mitjançant concurs oposició, de plaça de tècnic de prevenció de riscos laborals en l'especialitat d'ergonomia i psicosociologia, vacant en la plantilla de funcionaris d'aquest ajuntament.
  
1ª Característica de la plaça
  
1.1 La plaça està enquadrada en el grup B. Corresponent a l'escala d'Administració Especial, Subescala Tècnica, tècnic mitjà.
  
2ª Requisits dels aspirants
  
Els qui desitgen prendre part en aquestes proves selectives hauran de reunir els següent requisits:
  
a) Tindre nacionalitat espanyola.
  
b) Tindre complits 18 anys d'edat i no excedir d'aquella edat en què es puga accedir a la jubilació en el Règim General de la Seguretat Social.
  
c) Estar en possessió de títol universitari de grau mitjà (o equivalent o superior) i a més el títol superior en Prevenció de Riscos Laborals, en l'especialitat d'Ergonomia i Psicosociologia, o complides les condicions per a obtindre el document acreditatiu de l'esmentada titulació en la data que finalitze el termini de presentació d'instàncies, impartit per entitat acreditada oficialment.
  
d) No patir cap malaltia, ni estar afecte per limitació física o psíquica incompatible amb l'acompliment de les funcions, o que les impossibilite.
  
e) No haver sigut separat, mitjançant expedient disciplinari, del servei de cap Administració Pública, ni trobar-se inhabilitat per a l'acompliment de les funcions públiques.
  
3ª Sol·licituds
  
3.1 Participants
  
Els qui desitgen participar en les corresponents proves selectives hauran de sol·licitar-lo mitjançant el model general d'instància, dirigida a l'alcalde, i hauran d'adjuntar resguard justificatiu d'haver pagat els drets d'examen. Si el pagament s'efectua mitjançant gir postal o telegràfic es consignarà el número de gir. La falta de presentació d'instància o el pagament dels drets d'examen donaran lloc a la inadmissió dels aspirants (compte denominació Oposicions i Concursos de l'Ajuntament de Castelló, entitat Bancaixa, núm. 2077 0580 42 3426172925 o la que, si s'escau, designe a l'efecte aquest ajuntament).
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies.
  
3.2 Termini
  
El termini de presentació de sol·licituds serà de vint dies naturals comptats a partir del dia següent de la publicació de l'extracte de la convocatòria en el Boletín Oficial del Estado.
  
3.3 Lloc
  
Les sol·licituds es presentaran en el Registre General de l'Ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
3.4 Drets d'examen
  
L'import dels drets d'examen i de formació de l'expedient per cadascuna de les proves selectives, es fixa en 18.03 euros, i només podrà ser tornat quan l'aspirant no és admés a les proves.
  
4ª Admissió d'aspirants
  
Expirat el termini de presentació d'instàncies, la Comissió de Govern dictarà una Acord, en el termini màxim d'un mes, declarant aprovada la llista d'admesos i exclosos, que es publicara en el Butlletí Oficial de la Província i al tauler d'anuncis de l'Ajuntament, amb el nom i cognoms dels admesos i exclosos i, si escau, la causa de la no admissió, indicant lloc, data i hora del començament de les proves selectives, així com la composició nominal del tribunal. Contra aquest acord cabrà presentar reclamació en el termini de deu dies.
  
5ª Tribunal qualificador
  
5.1 Composició
  
President: l'alcalde o membre de la corporació que delegue.
  
Secretari: el secretari general de l'Ajuntament o funcionari de carrera d'aquest que delegue.
  
Vocals:
  
a) Un representant de la Generalitat Valenciana.
  
b) Dos funcionaris de carrera de l' Ajuntament de Castelló.
  
c) Un representant dels funcionaris designat per la Junta de Personal d'aquest Ajuntament.
  
La designació dels membres del tribunal inclourà la dels respectius suplents.
  
5.2 Els vocals hauran de posseir titulació o especialització igual o superior a l'exigida en aquesta convocatòria.
  
5.3 Per a les proves específiques, el Tribunal podrà disposar la incorporació als seus treballs d'assessors especialistes, d'acord amb el que preveu la legislació vigent.
  
5.4 Abstenció i recusació
  
Quan concórreguen en els membres del Tribunal alguna de les circumstàncies prevista en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervindre i notificaran aquesta circumstància a l'Alcaldia; així mateix, els aspirants podran recusar-los en la forma prevista en l'article 29 de la citada llei.
  
5.5 Constitució i actuació
  
El Tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, està facultat per a resoldre les qüestions que puguen suscitar-se durant la realització de les proves, per a adoptar els acords necessaris que hi garantisquen el degut ordre en tot el no previst en aquestes bases, i per a l'adequada interpretació de les bases d'aquesta convocatòria.
  
Tots els membres del Tribunal tindran veu i vot, excepte el secretari que tindrà veu però no vot. En cada sessió del tribunal podran participar els membres titulars presents en el moment de la seua constitució i si estan absents els suplents, sense que puguen substituir-se entre si en la mateixa sessió.
  
De cada sessió el secretari estendrà una acta, on es faran constar les qualificacions dels exercicis, i també les incidències i les votacions que es produïsquen.
  
Les actes numerades i rubricades juntament amb els exàmens realitzats pels opositors constituiran l'expedient que reflectirà el procés selectiu dut a terme.
  
Si els membres del Tribunal cessen una vegada iniciades les proves de l'oposició, en els càrrecs en virtut dels quals van ser designats, continuaran exercint les funcions corresponents en el Tribunal fins que acabe totalment el procés selectiu.
  
Si per qualsevol causa algun membre del Tribunal, o el secretari o el seu suplent, no poguera continuar exercint les seues funcions, de manera que impedira la continuació del procediment selectiu per falta de titulars o suplents necessaris, es consideraran vàlides les actuacions anteriors i, previs els tràmits corresponents, es designaran els substituts dels qui han cessat i posteriorment es realitzaran les que falten fins a la terminació del procés selectiu.
  
5.6 Indemnitzacions per raons del servei
  
Tots els membres del Tribunal percebran les indemnitzacions que per raó del servei estan establides en el Reial Decret 236/1988, de 4 març, o en la disposició aplicable en el moment de la realització de les proves selectives.
  
L'Alcaldia, una vegada conegut el nombre d'aspirants, establirà el màxim d'assistències a meritar.
  
El Tribunal que actue en les proves selectives tindrà la categoria segona, de les fixades per als que actuen en l'administració central de l'Estat, d'acord amb l'article 33.2 del Reial Decret 236/1988, de 4 de març, revisat mitjançant Resolució de 22 de març de 1993 per Acord de Consell de ministres.
  
6ª Començament i desenvolupament de les proves selectives
  
El primer exercici començarà en les dates que s'anunciaran en la resolució per la qual s'aprove la llista definitiva d'aspirants, i l'ordre d'actuació dels opositors, serà el mateix que es trobe establit per a les proves selectives de l'administració autonòmica.
  
El començament dels restants exercicis s'anunciarà només en el Tauler d'Anuncis de l'Ajuntament i en el local en què s'haja celebrat la prova precedent, amb una antelació mínima de dotze hores si es tracta del mateix exercici, i de vint-i-quatre si es tracta d'un nou.
  
Entre l'acabament d'un exercici i el començament del següent haurà de transcórrer un termini mínim de setanta-dos hores i màxim de quaranta-cinc dies naturals. Es podran reduir els terminis anteriorment indicats si el proposara el Tribunal i acceptaren tots els aspirants unànimement, fent-lo constar en l'expedient.
  
Els aspirants seran convocats en crida única. La no presentació a qualsevol dels exercicis en el moment de ser cridat, comportarà automàticament la pèrdua del seu dret a participar en ell i en els successius, quedant exclòs del procés selectiu. No obstant això, en el supòsit de força major que haja impedit la presentació de l'aspirant en el moment previst, que estiga degudament acreditat i així ho aprecie el Tribunal, es podrà examinar els aspirants que no van comparéixer quan van ser cridats, sempre que no haja finalitzat la prova corresponent, ni s'entorpisca el desenvolupament de la convocatòria amb perjudici per a l'interés general o de tercers.
  
El Tribunal, excepte raons que justifiquen el contrari, adoptarà les mesures oportunes per a garantir que els exercicis de la fase d'oposició siguen corregits sense conéixer la identitat dels aspirants.
  
7ª Proves selectives i qualificació
  
7.1 Fase d'oposició: Constarà dels següents exercicis, de caràcter obligatori i eliminatori:
  
Primer. Pràctic. Consistirà en la resolució escrita d'un suposada pràctica, a triar a l'atzar entre els proposats pel tribunal, relatiu a tasques directament relacionades amb la funció a exercir, durant un temps màxim de dues hores.
  
Segon. Teòric. Consistirà a desenvolupar per escrit, un tema de la part primera (general) i dos temes de la part segona (específica), elegits a l'atzar, entre els que es divideix el temari que s'acompanya com annex d'aquestes bases, durant un temps màxim de tres hores.
  
En aquest exercici es valoraran els coneixements sobre cadascun dels temes, la claredat d'exposició i la seua capacitat de síntesi.
  
L'aspirant que no obtinga set punts i mig com a mínim, en cada u dels exercicis, serà eliminat a l'efecte del qual, cada membre del Tribunal qualificarà amb puntuació de 0 a 15 punts en cada una de les proves. La puntuació obtinguda en cada exercici serà la mitja aritmètica de les puntuacions atorgades pels membres del Tribunal, i s'hauran de rebutjar a aquests efectes la màxima i la mínima concedides, o si s'escau, una de les que apareguen repetides com tals, si entre elles hi ha una diferència superior a dos punts.
  
Juntament amb el resultat de l'últim exercici de la fase oposició, el Tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs, i els emplaçarà perquè en el termini de deu dies hàbils presenten la documentació acreditativa dels mèrits i experiència previstos en la convocatòria.
  
7.2 Fase de concurs: Únicament passarà a aquesta fase els aspirants que hagen superat els exercicis de l'oposició. El concurs no tindrà caràcter eliminatori i es puntuarà de la següent forma:
  
1. Formació:
  
a) Titulació acadèmica: qualsevol titulació superior a l'exigida per a pertànyer al respectiu Grup de titulació. En aquest subapartat es computarà una sola titulació superior a l'exigida, inclòs el Doctor en borses de treball del grup a de titulació: 1 punt.
  
b) Cursos de formació i perfeccionament, fins a un màxim de 3 punts.
  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics, d'acord amb la següent escala
  
(1) De 100 o més hores 2 punts
  
(2) De 75 o més hores 1,5 punts
  
(3) De 50 o més hores 1 punt
  
(4) De 25 o més hores 0,5 punts
  
(5) De 15 o més hores 0,20 punts
  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, curs de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, aquests es valoraran per una sola vegada, i no seran susceptibles de ser valorades successives edicions d'un mateix curs.
  
c) Valencià: el coneixement del valencià es valorarà fins a un màxim de 3 punts amb la prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, excepte el grau elemental que podrà acreditar-se mitjançant certificat acadèmic d'haver superat els estudis de valencià en tots els cursos de l'Educació Primària i de l'Educació Secundària obligatòria, d'acord amb la següent escala:
  
Coneixement oral 0,75 punts
  
Coneixement Elemental 1 punts
  
Coneixement Mitjà 2 punts
  
Coneixement Superior 3 punts
  
La valoració del coneixement del valencià s'efectuarà puntuant exclusivament el nivell més alt obtingut.
  
2. Experiència professional
  
c) Per haver desenvolupat amb independència del règim administratiu o laboral, funcions en llocs de treball de l'objecte de la convocatòria en qualsevol administració pública, a raó de 0'25 punts per any o fracció superior a sis mesos, fins a un màxim de 3 punts.
  
d) Per haver desenvolupat amb independència del règim administratiu o laboral, funcions en llocs de treball de l'objecte de la convocatòria en ajuntaments de més de 100.000 Habitants, a raó de 0,50 punts per any o fracció superior a sis mesos, fins a un màxim de 6 punts.
  
L'experiència haurà d'acreditar-se mitjançant l'oportuna acreditació.
  
3. Entrevista personal; es podran formular preguntes relacionades amb l'historial acadèmic i professional, i es valoraran les aptituds dels aspirants en relació al treball a desenvolupar, es valorara el resultat de l'entrevista, fins a un màxim de 4 punts.
  
La puntuació total de cada aspirant serà la suma dels punts obtinguts en tots els exercicis de la fase d'oposició més la resultant de la fase de concurs.
  
8ª Publicitat de les qualificacions
  
Acabada la qualificació de cada exercici de la fase d'oposició i la valoració de la fase concurs, en el mateix dia en què s'adopten els acords corresponents, es publicarà el seu resultat en el Tauler d'Anuncis i en els altres llocs que assenyalen les lleis.
  
D'acord amb les puntuacions obtingudes el Tribunal elevarà a l'òrgan competent l'expedient de les proves selectives, amb la seua proposta de nomenament com a funcionari en pràctiques a favor de l'aspirant que, havent superat tots els exercicis i sumada la fase concurs haja obtingut major puntuació total, sense que en cap cas puga declarar aprovat en el procés selectiu un nombre superior de candidats al de les places convocades.
  
La proposta de nomenament s'efectuarà en relació amb cada una de les places convocades.
  
Període de pràctiques: Els aspirants proposats per al nomenament, amb la prèvia presentació de la documentació exigida en la base novena següent, serà nomenat funcionari en pràctiques, per un període de dos mesos, durant el qual es valorarà la seua capacitat per a l'exercici de les tasques pròpies de la plaça i la seua adaptació al lloc de treball. Aquestes pràctiques seran dirigides per un tutor funcionari o personal laboral fix d'aquest Ajuntament, qui en finalitzar les pràctiques remetrà a l'òrgan competent informe en què efectuarà una valoració del desenvolupament d'aquestes per part del candidat. Així mateix l'òrgan competent requerirà informe de la Junta de Personal relatiu a les incidències laborals de les que haja pogut tindre coneixement respecte del funcionari en pràctiques. Finalment l'òrgan competent amb el previ informe propi elevarà proposta de nomenament o indicarà que el candidat no ha superat el període de pràctiques.
  
En el cas últim es donarà audiència a l'interessat amb un termini de deu dies perquè efectue les al·legacions que al seu dret convinguen, i podrà, a la vista de les mateixes l'òrgan competent proposar la repetició de les pràctiques o desestimar les al·legacions motivadament i elevar proposta de nomenament de funcionari en pràctiques del següent candidat amb millor puntuació.
  
9ª Presentació de documents
  
L'aspirant proposat en pràctiques pel Tribunal aportarà els documents acreditatius de les condicions de capacitat i requisits exigits en les presents bases dins del termini de vint dies naturals a comptar des de l'endemà al de la publicació de la proposta de nomenament del Tribunal al tauler d'anuncis de l'Ajuntament.
  
Qui tinga la condició de funcionari públic o contractat en règim laboral per organismes públics estarà exempt de justificar les condicions i els requisits exigits i acreditats quan van obtindre el seu nomenament anterior, per tant haurà de presentar únicament certificat expedit pel Ministeri, la corporació o l'Organisme Públic del que depenga justificatiu de la seua condició de funcionari, o contractat en règim laboral i que compleix les condicions i requisits assenyalats.
  
No obstant això, si alguna condició o requisit de la convocatòria no consten en el seu expedient personal s'haurà d'acreditar de la forma indicada en el paràgraf primer anterior.
  
Si no es presenta la documentació dins del termini establit, excepte en cas de força major o quan dels documents presentats es desprenga el no compliment dels requisits de la convocatòria, la declaració d'aprovat i proposta formulades pel Tribunal esdevindran sense cap efecte i no podrà aprovar-se el seu nomenament. En tal supòsit, s'entendrà automàticament aprovat pel Tribunal i proposat per al seu nomenament l'aspirant per a la plaça corresponent que havent superat el procés selectiu li seguisca en puntuació total, qui haurà de presentar la documentació acreditativa que es refereix aquesta base en el mateix termini, i amb les mateixes conseqüències en cas d'incompliment.
  
Els qui no hagen acreditat coneixements de valencià, conforme l'article 9.4 de la Llei de la Funció Pública Valenciana, haurà d'efectuar-lo mitjançant qualsevol dels documents establits en l'apartat 1 de l'article 16 del Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa.
  
Qui no puga acreditar els coneixements suara esmentats, els hauran d'acreditar en el termini de 2 anys, o realitzar un curs que amb aquesta finalitat organitze aquest Ajuntament.
  
10ª Nomenament, presa de possessió i prestació de jurament o promesa
  
Elevada proposta de nomenament definitiu per part del Tribunal qualificador, revisada la documentació aportada pels interessats, i essent aquesta conforme l'òrgan municipal competent aprovarà el seu nomenament per a les places convocades.
  
El nomenament definitiu serà publicat en el Butlletí Oficial de la Província i en el Diari Oficial de la Generalitat Valenciana i notificat a l'interessat, que haurà de prendre possessió en el termini legalment establit com a funcionari de carrera.
  
En el mateix termini, si s'escau, l'interessat haurà d'exercir l'opció prevista en l'art. 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques. Si no pren possessió o formalitza contracte dins del termini perdrà tots els drets derivats de la superació de les proves selectives i del subsegüent nomenament conferit, excepte causa justificada discrecionalment apreciada per l'Ajuntament.
  
En l'acte de presa de possessió l'interessat, haurà de prestar jurament o promesa, d'acord amb la formula prevista en la Llei de la Funció Pública Valenciana i en el Real Decret 707/1979, de 5 d'abril.
  
11ª Impugnació i revocació de les bases
  
Contra aquestes bases que esgoten la via administrativa es podrà interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, reguladora de les Bases de Règim Local modificat per Llei 11/1999 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos (arts. 52 de la Llei 7/1985, de 2 d'abril, reguladora de les Bases de Règim Local, modificada per Llei 11/1999 i 10, 45 i 46 de la Llei 29/1998, de 13 de juliol, reguladora de la Jurisdicció Contenciosa Administrativa). En estos dos casos, el termini es computarà des de l'endemà d'aquell en què es practique la publicació de les bases.
  
ANNEX
  
Part primera
  
General
  
Tema 1. La Constitució espanyola de 1978. Principis generals. Drets i deures fonamentals dels espanyols.
  
Tema 2. Organització territorial de l'Estat. Els estatuts d'autonomia: el seu significat.
  
Tema 3. Sotmetement de l'administració a la llei i al dret. Fonts del dret públic. La llei: les seues classes.
  
Tema 4. L'administrat. Col·laboració i participació dels ciutadans en les funcions administratives. El principi d'audiència a l'interessat.
  
Tema 5. L'acte administratiu. Concepte. Elements. Principis generals del procediment administratiu. Normes reguladores. Dimensió temporal del procediment administratiu: dies i hores hàbils; còmput de terminis. Recepció i registre de documents.
  
Tema 6. Fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Revalidació. Revisió d'ofici.
  
Tema 7. El municipi. El terme municipal. La població. L'empadronament.
  
Tema 8. Organització municipal. Competències.
  
Tema 9.La funció pública local i la seua organització.
  
Tema 10. Drets i deures dels funcionaris públics locals. Incompatibilitats. Règim disciplinari.
  
Tema 11. Funcionament dels òrgans col·legiats locals. Convocatòria i orde del dia. Requisits de constitució. Votacions. Actes i certificats d'acords.
  
Tema 12. Relacions entre l'administració central, l'autonòmica i la local. Principis generals. Fórmules de cooperació i coordinació.
  
Part segona
  
Específica
  
Tema 1. Condicions de Treball i Salut: factors de risc laboral. Conseqüència dels factors de Risc sobre la Salut. Tècniques Preventives.
  
Tema 2. Ergonomia i Psicosociologia aplicada: Introducció. Concepte. Classes d'Ergonomia. Objectius. Definicions.
  
Tema 3. Mètodes, normes i criteris ergonòmics. Investigació, intervenció i gestió ergonòmica.
  
Tema 4. Concepte i disseny del llocs de treball: Antropometria laboral. Disseny.
  
Tema 5. Condicions ambientals en ergonomia: Il·luminació i color.
  
Tema 6. Condicions ambientals en ergonomia: Ambient tèrmic i de confort.
  
Tema 7. Condicions ambientals en ergonomia: Soroll i vibracions.
  
Tema 8. Treball amb pantalles de visualització de dades: Definicions. Obligacions generals de l'empresari. Vigilància de la salut. Disposicions mínimes.
  
Tema 9. Càrrega física de treball: Concepte. Fatiga muscular. Factors determinants de la fatiga corporal. Lumbàlgia laboral.
  
Tema 10. Real Decret 487/1997, de 14 d'abril, sobre disposicions mínimes de Seguretat i Salut, relatives a la manipulació manual de càrregues que comporte riscos en particular dorsolumbars: definició. Obligacions generals de l'empresari. Obligacions en matèria de formació i informació. Vigilància de la salut. Factors de risc.
  
Tema 11. Manipulació manual de càrregues: Valors màxims de càrregues. Aspectes anatòmics. Mètode per a alçar una càrrega, sosteniment i transport de càrregues, descàrrega, empentar i tirar objectes. Tècniques segures de manipulació de càrregues especials.
  
Tema 12. Emmagatzematge: Normes bàsiques d'emmagatzematge de materials. Emmagatzematge de materials diversos.
  
Tema 13. Càrrega mental: Concepte. Factors que determinen la càrrega mental. Mesurament de la càrrega mental.
  
Tema 14. La fadiga mental: la fatiga mental lligada al treball. Mesures preventives.
  
Tema 15. Riscos d'origen psicosocial: Factors pisocosocials. Concepte. Classificació.
  
Tema 16. El temps de treball i els accidents: el temps de treball en la Llei 11/1994, principals modificacions. Cronoergonomia en els accidents.
  
Tema 17. L'estrés laboral. Definició i característiques.
  
Tema 18. Agents estressants: Estressants físics relatius a l'ambient de treball. Factors estressants relatius a la tasca. Factors estressants relatius a l'organització del treball.
  
Tema 19. Conseqüències de l'estrés laboral i d'altres factors psicosocials.
  
Tema 20. Estratègia d'intervenció per a la prevenció i maneig de l'estrés laboral.
  
Tema 21. Avaluació de factors psicosocials: Fases de l'avaluació. Tècniques d'avaluació.
  
Tema 22. Prevenció i intervenció psicosocial: Sobre l'ambient físic de treball, sobre la tasca, sobre l'organització del treball, sobre l'organització i informació. El suport social.
  
Tema 23. Llocs incompatibles amb la Llei de Prevenció de Riscos Laborals.
  
Tema 24. Llei 31/1995, LPRL: Objectiu i caràcter de la norma. Àmbit d'aplicació. Definicions. L'INSHT.
  
Tema 25. Drets i obligacions: dret a la protecció enfront dels riscos laborals. Principis de l'acció preventiva. Obligació de treballadors en matèria de prevenció de riscos. Obligació de fabricants, importadors, subministradors.
  
Tema 26. Consulta i participació dels treballadors: Consulta dels treballadors. Drets de participació i representació. Delegats de prevenció. Comité de Seguretat i Salut.
  
Tema 27.Serveis de Prevenció: protecció i prevenció de riscos professionals. Acció preventiva de les Mútues d'Accidents de Treball i Malalties Professionals.
  
Tema 28. Acreditació d'entitats especialitzades com a serveis de prevenció aliens a l'empresa: sol·licitud d'acreditació, autoritat competent. Acreditació. Registre.
  
Tema 29. Funcions i nivells de qualificació: Nivell bàsic. Nivell intermedi. Nivell superior.
  
Tema 30. Auditories: Àmbit d'aplicació. Conceptes i objectius. Documentació. Requisits. Autorització.
  
Tema 31. L'accident de treball: Definició legal, definició des del punt de vista de la prevenció. La teoria de la casualitat. Seguretat en el treball.
  
Tema 32. Accidents de treball: Causes dels accidents de treball. Investigació d'accidents de treball. Classes d'investigació d'accidents.
  
Tema 33. Classificació dels accidents. Notificació dels accidents. Orde 16 de desembre de 1987. Índexs estadístics.
  
Tema 34. Avaluació de Riscos. Definició i objectius. Fases de l'avaluació de riscos. Metodologia.
  
Tema 35. Malalties professionals: Definició. Diferències entre malaltia professional i accident de treball. Classificació de malalties professionals. Causes de les malalties.
  
Tema 36. Senyalització de Seguretat: Definició. Característiques de la senyalització. Obligació de l'empresari. Criteris per a la utilització de la senyalització. Classes de senyalització. Senyalització en forma de pannell.
  
Tema 37. Real Decret 486/1997, de 14 d'abril, pel qual s'estableixen les disposicions mínimes de Seguretat i Salut en els llocs de treball: Objecte. Definicions. Condicions generals de seguretat en els llocs de treball.
  
Tema 38. Real Decret 1.316/1989, de 27 d'octubre sobre protecció de treballadors enfront dels riscos derivats de l'exposició al soroll: Obligacions de l'empresari. Avaluació de l'exposició. Mesures segons el nivell de soroll. Registre i arxiu de dades. Informació sobre el soroll dels equips de treball.
  
Tema 39. Equips de Protecció individual: Marcat CE de conformitat. Utilització i manteniment. Obligació d'empresaris, fabricants, subministradors.
  
Tema 40. Disposicions mínimes de seguretat i salut en les obres de construcció: Objecte i àmbit d'aplicació. Definicions. Designació dels coordinadors. Estudis de Seguretat i Salut. Estudi Bàsic de Seguretat i Salut. Pla de Seguretat i Salut en el Treball.
  
Tema 41. Escales manuals: Tipus. Riscos més freqüents. Normes de Seguretat.
  
Tema 42. Disposicions mínimes de Seguretat i Salut en ascensors: Requisits essencials de seguretat i salut relatius al disseny i fabricació.
  
Tema 43. Risc Elèctric: Risc d'electrocució. Lesions produïdes pel corrent en el cos humà. Factors que influeixen en l'efecte elèctric. Protecció contra contactes elèctrics directes. Protecció contra contactes elèctrics indirectes.
  
Tema 44. Riscos relatius a la manipulació de plaguicides: Definicions. Classificació. Composició. Presentació del plaguicida en el comerç. Vies d'entrada i danys per a la salut. Mesures de protecció personal.
  
Tema 45. Riscos específics en treballs de pintura: Definicions. L'organisme humà i la seua exposició a les pintures. Efectes sobre l'organisme. Tipus d'intoxicacions. La protecció dels treballadors.
  
Tema 46. Pla de Prevenció Objectius. Metodologia. Etapes. Contingut. Elements. Programes de Prevenció de Riscos Laborals.
  
Tema 47. Definició i classificació dels productes químics perillosos. Classificació de les substàncies segons la seua perillositat. Etiquetatge de substàncies perilloses.
  
Tema 48. Incendi: Química de l'incendi. Anàlisi dels factors de l'incendi. Cadena de l'incendi.
  
Cosa que fem pública perquè en prengueu coneixement i als efectes escaients.